text: Patienter evakueret på 6. etage
  13 december 2012 kl. 13.35
  Kl. 7.45 udbrød der brand på en sengestue med tre patienter på 6. etage på sygehuset i Horsens. En del patienter måtte evakueres. Der var dog kun tale om en øvelse.
  Ingen "rigtige" patienter ved involveret. En række figuranter, som var samlet fra sygehusets personale, skulle evakueret under vanskelige forhold med røg og "flammer".
  Regionshospitalet gennemførte beredskabsøvelsen i samarbejde med Horsens Brand og Redning. Hospitalet har bl.a. et korps af hjælperøgdykkere, som blev sat ind.
  
  Chefen tilfreds
  Øvelsen blev evalueret og den tekniske chef var meget tilfreds med forløbet.
  - Hospitalet har på mange måder fokus på patienternes sikkerhed, udtaler teknisk chef Flemming Sværke Johansen. I dag har vi afprøvet de procedurer, der skal virke i tilfælde af brand og evakuering. Jeg er meget tilfreds med øvelsens resultater, som viser, at der er styr på hospitalets operative beredskab.
  